S-207/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 10. apríl 2018, á hendur P-x-x P-x-x L-x-x, kt. [---], [---], Reykjavík fyrir umferðarlagabrot í Reykjavík með því að hafa aðfaranótt sunnudagsins 31. desember 2017 ekið bifreiðinni [---], sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 25 ng/ml og kókaín 90 ng/ml, í þvagi mældist tetrahýdrókannabínólsýra) austur Vesturlandsveg að Höfðabakkabrú uns aksturinn var stöðvaður skömmu síðar, og í framhaldsrannsókn málsins, eftir að komið var á lögreglustöð, haft í vörslum sínum í buxnavasa 0,59 g af kókaíni sem lagt var hald á.

Telst þetta varða við 1. og 2. mgr. 45. gr. a og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlisskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 23/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í febrúar 1987. Samkvæmt framlögðu sakavottorði, dagsettu 6. apríl 2018, á hann að baki nokkurn sakaferil sem nær aftur til ársins 2013. Ákærði gekkst undir sektarrefsingu með lögreglustjórasátt vegna fíkniefnaaksturs, 18. janúar 2013 og aftur 23. janúar 2014. Í síðara skiptið var refsingin jafnframt vegna sviptingaraksturs. Ákærði var dæmdur í 30 daga fangelsi vegna sviptingar- og fíkniefnaaksturs, 25. febrúar 2015. Loks var hann dæmdur í 30 daga fangelsi fyrir sviptingarakstur, 1. júní 2017.

Með hliðsjón af framangreindu, sakarefni málsins sem og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,59 g af kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef G-kk-ef lögmanns, 105.400 krónur, að meðtöldum virðisaukaskatti, og 191.739 krónur í annan sakarkostnað.

Af hálfu ákæruvaldsins flutti málið K-kk-nf S-kk-nf E-kk-nf saksóknarfulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-x-x P-x-x L-x-x, sæti fangelsi í 90 daga.

Áréttuð er ævilöng svipting ökuréttar ákærða frá birtingu dómsins að telja.

Upptæk eru gerð til ríkissjóðs 0,59 g af kókaíni.

Ákærði greiði málsvarnarþóknun skipaðs verjanda síns, S-kk-ef G-kk-ef lögmanns, 105.400 krónur og 191.739 krónur í annan sakarkostnað.

L-kvk-nf R-kvk-nf S-kvk-nf